### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. február 12-i ülésének jegyzőkönyvéből*

**34.** **Javaslat a "Városfejlesztési alap- Képviselői keret" 2018. évi költségvetésben biztosított 63 000 eFt-os előirányzatának felhasználására**

**Előadó:** Lakézi Gábor, a Városüzemeltetési Osztály vezetője

**55/2018 (II.12.) GVB. sz. határozat**

A Gazdasági és Városstratégiai Bizottság az előterjesztésben foglaltakat megtárgyalta, támogatja és az alábbiak szerint jóváhagyja.

1. Tóth Kálmán képviselő úr - a 2017. évi költségvetésben biztosított képviselői kerete terhére 600.000,- Ft-ot biztosít a Gyöngyöshermán-Szentkirályi Polgári Kör (9700 Szombathely, Győzelem u. 1.) részére, a Szombathely-Szentkirály városrészen lévő templom kertjének területén felállítandó Szent István királyt ábrázoló mellszobor költségeire.
2. Kopcsándi József városi képviselő úr és Művészeti Szakközépiskoláért Alapítvány kérelme alapján a 234/2016.(VI.6.) GVB. sz. határozattal és 236/2016 (VI. 9.) Kgy sz. határozattal biztosított 100.000,-Ft támogatási összeg 2018. évben történő felhasználását a Közgyűlés számára jóváhagyásra javasolja, a támogatási cél „diákok jutalmazására, szakmai versenyek költségeinek fedezésére, a képző-és iparművészeti tagozat éves kiállításával kapcsolatban felmerülő költségek, valamint az iskolai diáknap és kézművesnap költségeinek fedezésére” történő módosítását a Közgyűlésnek jóváhagyásra javasolja .
3. A Gazdasági és Városstratégiai Bizottság a 212/2017 (VI. 12.) GVB. számú határozat alapján, a 73174-4/2017. számú, 2017. december 12-én kelt támogatási szerződésben az Állatvédők Vasi Egyesülete (9700 Szombathely, Szigligeti utca 67.) részére szenior kutyák számára ólak és kifutók, valamint tároló helyiség kialakításának költségeire biztosított 300.000 Ft,- elszámolási határidejét 2018. július 31. napjára módosítja.
4. A Gazdasági és Városstratégiai Bizottság a 31/2017 (I.30.) GVB. számú határozat alapján, a 73033-4/2017. számú, 2017. április 26-án kelt támogatási szerződésben az Olad Városrészért Egyesület részére az oladi lakótelepen Nagy L. u. 1-7. és a Kodály Z. u. 18-24. számú épületek által határolt zöldterület felújításának költségeire biztosított 1.000.000 Ft,- elszámolási határidejét 2018. május 31. napjára módosítja.
5. Dr. Kecskés László képviselő úr kérelme alapján – a költségvetésben biztosított „Városfejlesztési Alap- Képviselői keret” terhére – 50.000,- Ft-ot biztosít a Herman Ottó Környezetvédelmi és Mezőgazdasági Szakgimnázium 9700 (Szombathely, Ernuszt Kelemen u. 1.) részére, a Szakgimnázium által XXIX. alkalommal megrendezendő Savaria Fiatal Virágkötők Nemzetközi Versenye megrendezésének költségeire.
6. Balassa Péter képviselő úr kérelme alapján – a költségvetésben biztosított „Városfejlesztési Alap- Képviselői keret” terhére – 187.150,- Ft-ot biztosít a Szombathelyi Vadvirág Óvoda részére, a csoportszobákban lévő, elhasználódott kisszékek cseréjének költségeire.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető